**LĪGUMS**

**(Par tipogrāfijas izstrādājumu izgatavošanu un piegādi)**

*Rīgā,*

*Parakstīšanas datums ir pēdējā pievienotā droša elektroniskā paraksta un tā laika zīmoga datums*

**Rīgas valstspilsētas pašvaldības policija** (turpmāk – **Pasūtītājs**), tās priekšnieka p.i. **Andreja Aronova** personā, kurš rīkojas saskaņā ar Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 74. punktu un Rīgas domes 2020. gada 6. augusta nolikumu Nr. 39 “Rīgas valstspilsētas pašvaldības policijas nolikums” un Rīgas valstspilsētas pašvaldības 2024. gada 3. maija Rīkojumu Nr. RD-24-99-ip, no vienas puses, un

**SIA “McĀbols dizains un druka”**, vienotais reģistrācijas Nr. 40203233633 (turpmāk – **Piegādātājs**) tās \_\_\_\_\_\_\_\_\_\_\_\_\_, kura rīkojas pamatojoties uz sabiedrības statūtiem, no otras puses, bet katrs atsevišķi un abi kopā saukti – **Puses**,

pamatojoties uz Pasūtītāja Nodrošinājuma pārvaldes priekšnieka 2024. gada 24. aprīļa ziņojumu Nr. RPP-24-675-dv, noslēdz šādu līgumu (turpmāk – **Līgums**):

1. **Līguma priekšmets**
	1. Pasūtītājs uzdod un Piegādātājs apņemas maketēt, izgatavot un piegādāt Pasūtītāja norādītajā adresē tipogrāfijas izstrādājumus (turpmāk – **Pasūtījums**) saskaņā ar Piegādātāja piedāvājumu un Pasūtītāja izvirzītajām prasībām, atbilstoši Līguma pielikumam “Tehniskā specifikācija-Finanšu piedāvājums” (turpmāk – **Pielikums**), un Līguma noteikumiem.
	2. Pasūtītājs var uzdot (Līguma summas ietvaros) Līguma 1.1. punktā neminētu tipogrāfijas izstrādājumu (turpmāk – **Citi izstrādājumi**) izgatavošanu un piegādi, Līguma 4.1. punktā noteiktajā kārtībā, pieprasījumam pievienojot nepieciešamos paraugus.
	3. Pēc Līguma pilnīgu saistību izpildes Piegādātājs maketus, kas ir izstrādāti, lai nodrošinātu Līguma izpildi, nodod Pasūtītājam, pēc kā Pasūtītājs kļūst par maketu īpašnieku.
2. **Līguma summa un norēķinu kārtība**
	1. Līguma summa bez pievienotās vērtības nodokļa (turpmāk – **PVN**) ir **EUR 9 999,00** (deviņi tūkstoši deviņi simti deviņdesmit deviņi *euro*, 00 centi), 21% PVN Līguma summai ir **EUR 2 099,79** (divi tūkstoši deviņdesmit deviņi *euro*, 79 centi). **Kopējā Līguma summa ar PVN ir EUR 12 098,79 (divpadsmit tūkstoši deviņdesmit astoņi *euro*, 79 centi).**
	2. Tipogrāfijas izstrādājumu cenas ir noteiktas Pielikumā un tās Līguma darbības laikā nevar tikt paaugstinātas.
	3. Tipogrāfijas izstrādājumu cenas paaugstināšanas nepieciešamība ir iemesls Līguma izbeigšanai.
	4. Citu izstrādājumu cena tiek noteikta saskaņā ar Piegādātāja izcenojumiem un tiek iepriekš saskaņota ar Pasūtītāju.
	5. Pasūtītājs veic samaksu par saņemto Pasūtījumu 14 (četrpadsmit) dienu laikā saskaņā ar iesniegto elektronisko rēķinu (turpmāk – **rēķins**).
	6. Piegādātājs pavadzīmes un rēķina iesniegšanai izmanto Rīgas valstspilsētas pašvaldības portālu www.eriga.lv, norādot:

**Saņēmējs: Rīgas valstspilsētas pašvaldība;**

**Adrese: Rātslaukums 1, Rīga, LV-1050;**

**NMR kods: 90011524360;**

**PVN reģ. Nr.: LV90011524360;**

**Banka: Luminor Bank AS Latvijas filiāle;**

**Bankas kods: RIKOLV2X;**

**Konts: LV41RIKO0021800014010**

**RD iestāde: Rīgas valstspilsētas pašvaldības policija;**

**RD iestādes adrese: Valērijas Seiles iela 12A, Rīga, LV-1019;**

**RD iestādes kods: 219.**

* 1. Piegādātājs sagatavo rēķinu, atbilstoši Rīgas valstspilsētas pašvaldības portālā www.eriga.lv, sadaļā “Rēķinu iesniegšana” norādītajai informācijai par rēķina formātu.
	2. Rēķinus apmaksai Piegādātājs iesniedz Pasūtītājam, izvēloties vienu no sekojošiem rēķina piegādes veidiem:
		1. izveido programmatūru datu apmaiņai starp Piegādātāja norēķinu sistēmu un pašvaldības vienoto informācijas sistēmu (WEB API);
		2. augšupielādē rēķinu failus portālā www.eriga.lv, atbilstoši portālā www.eriga.lv, sadaļā “Rēķinu iesniegšana” norādītajai informācijai par failu augšupielādi XML formātā;
		3. izmanto manuālu rēķina informācijas ievades Web formu portālā http://www.eriga.lv, sadaļā “Rēķinu iesniegšana”.
	3. Līgumā noteiktā kārtībā iesniegts rēķins nodrošina Pusēm rēķina izcelsmes autentiskumu un satura integritāti.
	4. Puses vienojas, ka rēķina apmaksas termiņu skaita no dienas, kad Piegādātājs, atbilstoši pašvaldības portālā www.eriga.lv, sadaļā “Rēķinu iesniegšana” norādītajai informācijai par rēķina formātu, ir iesniedzis Pasūtītajam rēķinu, ar nosacījumu, ka Piegādātājs ir iesniedzis pareizi, atbilstoši Līguma nosacījumiem, aizpildītu rēķinu un Pasūtītājs to ir pieņēmis apmaksai.
	5. Piegādātājam ir pienākums pašvaldības portālā www.eriga.lv sekot līdzi iesniegtā rēķina apstrādes statusam.
	6. Ja Piegādātājs ir iesniedzis nepareizi aizpildītu un/vai līguma nosacījumiem neatbilstošu rēķinu, Pasūtītājs šādu rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un līguma nosacījumiem atbilstoši aizpildītu rēķinu. Šādā situācijā, rēķina apmaksas termiņu skaita no dienas, kad Piegādātājs ir iesniedzis atkārtoto elektronisko rēķinu.
1. **Pušu pienākumi un tiesības**
	1. **Piegādātāja pienākumi un tiesības:**
		1. veikt Pasūtījuma kvalitatīvu un savlaicīgu izpildi;
		2. nodrošināt Pasūtījuma izpildi atbilstoši vispārpieņemtajām tipogrāfijas darbu izpildes prasībām, saskaņā ar Līguma un Pielikuma noteikumiem;
		3. pēc nepieciešamības iesniegt Pasūtītājam tipogrāfijas darba maketu vienas darba dienas laikā pirms Līguma 4.1. punktā minētā pasūtījuma izpildes;
		4. Piegādātājam ir tiesības saņemt samaksu par Pasūtījumu Līgumā noteiktajā termiņā.
	2. **Pasūtītāja pienākumi un tiesības:**
		1. veikt samaksu par Pasūtījuma izpildi saskaņā ar Līguma noteikumiem;
		2. 1 (vienas) darba dienas laikā pieņemt lēmumu par tipogrāfijas darba maketa apstiprināšanu vai neapstiprināšanu un par lēmumu paziņot Piegādātājam;
		3. pieņemt no Piegādātāja izpildīto Pasūtījumu, ja tas atbilst Līguma noteikumiem;
		4. saņemt kvalitatīvus tipogrāfijas izstrādājumus;
		5. izvirzīt pretenzijas par Pasūtījuma kvalitāti;
		6. neizmantot visu Līguma 2.1. punktā minēto Līguma summu;
		7. pēc Līguma darbības termiņa beigām pieprasīt Piegādātājam nodot Līguma darbības laikā izražotos, Līguma priekšmetam atbilstošos maketus.
2. **Pasūtījuma izpildes kārtība, termiņi un garantija**
	1. Pasūtījuma izgatavošana un piegāde Līguma ietvaros tiek veikta uz Pasūtītāja par Līgumu atbildīgās personas pieteikuma pamata, izmantojot elektroniskos saziņas līdzekļus, kurā Pasūtītājs norāda tipogrāfijas izstrādājumu veidu un daudzumu.
	2. Pēc tipogrāfijas darba maketa apstiprināšanas Piegādātājs nekavējoties uzsāk Pasūtījuma izpildi un veic pasūtīto tipogrāfisko izstrādājumu izgatavošanu.
	3. Piegādātājs izpilda pasūtījumu 14 (četrpadsmit) darba dienu laikā no dienas, kad Pasūtītājs iesniedzis pasūtījuma pieteikumu Piegādātājam.
	4. Pasūtījuma piegādes adrese ir – Valērijas Seiles iela 12A, Rīga.
	5. No Pasūtītāja puses Pasūtījumu tiesīgs saņemt:
		1. veidlapas, darba žurnālus, vizītkartes – vecākais saimniecības pārzinis, tālrunis 67037828;
		2. bukletus, plakātus – galvenais speciālists sabiedrisko attiecību jautājumos, tālrunis 67037814;
		3. mērķus šaušanai – galvenais speciālists speciālā nodrošinājuma jautājumos, tālrunis 67037847;
		4. apbalvojumus – personāla nodaļas priekšnieks, tālrunis 67037809.
	6. Līguma 4.5. punktā norādīto personu prombūtnes laikā Pasūtījumu ir tiesīga saņemt persona, kas pilda norādītās personas amata pienākumus prombūtnes laikā vai vecākais saimniecības pārzinis.
	7. Piegādātāja pienākums ir ne vēlāk, kā 5 (piecu) dienu laikā pēc pretenziju saņemšanas no Pasūtītāja par saviem līdzekļiem novērst tipogrāfijas izstrādājumiem trūkumus vai vienoties ar Pasūtītāju par trūkumu novēršanas kārtību.
	8. Visiem tipogrāfijas izstrādājumiem ir Piegādātāja garantija, kura, ja tiek, ievēroti izstrādājuma lietošanas noteikumi, tiek, saglabāta visā izstrādājuma lietošanas laikā.
3. **Pušu atbildība**
	1. Puses ir atbildīgas par savas darbības vai bezdarbības rezultātā otrai Pusei nodarītajiem zaudējumiem un atlīdzina tos pilnā apmērā.
	2. Pasūtītājs ir atbildīgs par norēķina termiņa ievērošanu un kavējuma gadījumā Piegādātājs ir tiesīgs prasīt no Pasūtītāja līgumsoda samaksu 1% (viena procenta) apmērā no kavētās norēķina summas par katru kavējuma dienu, bet ne vairāk par 10% (desmit procentiem) no kavētās norēķina summas.
	3. Līguma 4.3. punktā noteikto Piegādātāja pienākumu izpildes termiņu neievērošanas gadījumā Pasūtītājs ir tiesīgs prasīt no Piegādātāja līgumsoda samaksu 1% (viena procenta) apmērā no kopējās Līguma summas par katru kavējuma dienu, bet ne vairāk par 10% (desmit procentiem) no kopējās Līguma summas.
	4. Līgumsodu samaksa neatbrīvo Puses no Līgumā noteikto pienākumu izpildes.
	5. Ja Līgums tiek izbeigts Piegādātāja vainas dēļ saskaņā ar Līguma 7.5.1–7.5.4. apakšpunktu, Pasūtītājs no Piegādātāja ir tiesīgs prasīt līgumsodu 10% (desmit procentu) apmērā no kopējās Līguma summas.
	6. Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus Puses nevarēja ne paredzēt, ne novērst saprātīgiem līdzekļiem.
4. **Strīdu izskatīšanas kārtība**
	1. Visas domstarpības un strīdus, kas skar Līgumu, Puses risina pārrunu ceļā.
	2. Gadījumā, ja Puses nevar vienoties, strīdus jautājumu nodod izskatīšanai tiesā, saskaņā ar spēkā esošajiem Latvijas Republikas normatīvajiem aktiem.
	3. Pusei, kas vēlas strīdus jautājumu nodot izskatīšanai tiesā, vispirms otrai Pusei par to jāiesniedz rakstiska pretenzija.
5. **Līguma darbības termiņš un izbeigšana**
	1. Līgums stājas spēkā no Līguma abu Pušu parakstīšanas dienas un tā darbības termiņš ir 12 (divpadsmit) mēneši.
	2. Līguma darbības termiņš automātiski izbeidzās, līdzko Līguma summa sasniedz Līguma 2.1. punktā noteikto.
	3. Līgumu var izbeigt pirms termiņa ar Pušu rakstisku vienošanos.
	4. Piegādātājs ar rakstisku paziņojumu, ir tiesīgs Līgumu izbeigt, ja Pasūtītājs regulāri (vismaz 3 reizes Līguma laikā) nepilda Līguma 3.2.1. apakšpunktā noteikto pienākumu.
	5. Pasūtītājs, ar rakstisku paziņojumu, ir tiesīgs Līgumu izbeigt nekavējoties šādos gadījumos:
		1. ja Pasūtītāju neapmierina Pasūtījuma kvalitāte, jo tā neatbilst Līguma noteikumiem;
		2. ja regulāri tiek mainīts nekvalitatīvs Pasūtījums pret Līgumam atbilstošu;
		3. ja regulāri tiek kavēts Pasūtījuma izpildes termiņš;
		4. ja Piegādātājs vēlas paaugstināt Pasūtījuma cenu;
		5. ja Piegādātājs pasludināts par maksātnespējīgu;
		6. ja kompetentas valsts vai pašvaldību institūcijas Piegādātāja saimnieciskajā darbībā ir konstatējušas normatīvo aktu pārkāpumus, kā rezultātā apturēta Piegādātāja saimnieciskā darbība.
	6. Gadījumā, ja Pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.
	7. Pasūtītājam ir tiesības vienpusēji atkāpties no līguma izpildes, ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6. **Papildus noteikumi**
	1. Jebkuri Līguma grozījumi noformējami rakstveidā un pēc to abu Pušu parakstīšanas pievienojami Līgumam kā neatņemamas tā sastāvdaļas.
	2. Jautājumi, kas nav atspoguļoti Līgumā, tiek izskatīti saskaņā ar Latvijas Republikas normatīvajiem aktiem.
	3. Pēc pasūtījuma izpildes, publisko izdevumu detalizētas izmaksas ir uzskatāmas par vispārpieejamu informāciju, uz detalizētām izdevumu pozīcijām neattiecas ierobežotas pieejamības informācijas (komercnoslēpuma) statuss.
	4. Puses apņemas nekavējoties informēt viena otru par savu rekvizītu maiņu.
	5. Līgums sastādīts uz 5 (piecām) lapām, ar pielikumu “Tehniskā specifikācija-Finanšu piedāvājums” uz 5 (piecām) lapām.
7. **Pušu rekvizīti un paraksti**

|  |  |  |
| --- | --- | --- |
| **Pasūtītājs** |  | **Izpildītājs** |
| Rīgas valstspilsētas pašvaldības policijaValērijas Seiles iela 12A, Rīga, LV-1019 |  | SIA “McĀbols dizains un druka”  |
| **Norēķinu rekvizīti:**Rīgas valstspilsētas pašvaldībaRātslaukums 1, Rīga, LV-1050NMR kods: 90011524360PVN reģ. Nr.: LV90011524360Banka: Luminor Bank AS Latvijas filiāleKods: RIKOLV2XKonts: LV41RIKO0021800014010 |  | **Norēķinu rekvizīti:** |
| **Par Līguma izpildi atbildīgā persona:**Saimniecības nodaļasVecākais saimniecības pārzinisMārtiņš MuižnieksTālrunis: 67037828, 26113843E-pasts: martins.muiznieks@riga.lv |  | **Par Līguma izpildi atbildīgā persona:**  |
|  |  |  |
| **A. Aronovs** |  |  |